wickkiey/tamil-wikipedia-chunked huggingface dataset:
# கல்பேலியா

## கல்பேலியா பழங்குடி

கல்பேலியாக்கள் பண்டைய காலங்களில் ஒரு இடத்திலிருந்து இன்னொரு இடத்திற்கு அடிக்கடி இடம் மாறிச் சென்றனர். பாம்புகளைப் பிடிப்பது மற்றும் பாம்பு விசத்தை வர்த்தகம் செய்வது இவர்களின் பாரம்பரிய தொழில் ஆகும். எனவே, நடன இயக்கங்களும் இவர்களின் சமூகத்தின் ஆடைகளும் பாம்புகளின் ஒற்றுமையைக் கொண்டுள்ளன. அவை சப்பேரா, ஜோகிரா அல்லது யோகி என்பனவாகும். குரு கோரக்நாத்தின் 12 வது சீடரான கன்லிபரிடமிருந்து இவர்கள் தங்கள் வம்சாவளியைக் கண்டுபிடிக்கின்றனர். கல்பேலியா மக்கள் தொகையில் அதிக எண்ணிக்கையானது பாலி மாவட்டத்திலும், பின்னர் அஜ்மீர், சித்தோர்கர் மற்றும் உதய்பூர் மாவட்டத்திலும் உள்ளனர். இவர்கள் ஒரு நாடோடி வாழ்க்கை வாழ்கிறார்கள். மேலும் இவர்கள் பட்டியல் சாதிப் பழங்குடியினத்தைச் சேர்ந்தவர்கள் ஆவர்.  
பாரம்பரியமாக, கல்பேலியா ஆண்கள் கிராமங்களில் வீட்டுக்கு வீடு வீடாக கரும்பு கூடைகளில் நாகங்களை எடுத்துச் சென்றனர். அதே நேரத்தில் இவர்களின் பெண்கள் பாடி நடனமாடி பிச்சை கேட்டார்கள். இவர்கள் நாகத்தை வணங்குகிறார்கள் மற்றும் ஊர்வனவற்றைக் கொல்லக்கூடாது என்று வாதிடுகிறார்கள். கிராமங்களில், ஒரு பாம்பு கவனக்குறைவாக ஒரு வீட்டிற்குள் நுழைந்தால், ஒரு கல்பேலியர் நாகத்தைப் பிடிக்கவும், அதைக் கொல்லாமல் எடுத்துச் செல்லவும் வரவழைக்கப்படுவார். கல்பேலியர்கள் பாரம்பரியமாக சமுதாயத்தில் கிராமத்திற்கு வெளியே உள்ள இடங்களில் வசிக்கும் ஒரு குழுவாக இருந்து வருகிறார்கள். அங்கு இவர்கள் தற்காலிக குடிசைகளில் வசிக்கின்றனர். கல்பெலியர்கள் குடிசையை ஒரு இடத்திலிருந்து இன்னொரு இடத்திற்கு நகர்த்துகிறார்கள். தலைமுறைகளாக, கல்பேலியர்கள் உள்ளூர் தாவரங்கள் மற்றும் விலங்கினங்களைப் பற்றியறுள்ளனர். மேலும் பல்வேறு நோய்களுக்கான மூலிகை மருந்துகளைப் பற்றி அறிந்திருக்கிறார்கள். இது இவர்களுக்கு மாற்று வருமான ஆதாரமாக உள்ளது.  
1972 ஆம் ஆண்டு வனவிலங்கு சட்டம் இயற்றப்பட்டதிலிருந்து, கல்பேலியர்கள் பாம்பைக் கையாளும் பாரம்பரிய தொழிலில் இருந்து வெளியேற்றப்பட்டனர். இப்போது கலை நிகழ்ச்சிகள் இவர்களுக்கு ஒரு முக்கிய வருமான ஆதாரமாக உள்ளன. இவை இந்தியாவிற்கு உள்ளேயும் வெளியேயும் பரவலான அங்கீகாரத்தைப் பெற்றுள்ளன. நிகழ்ச்சி வாய்ப்புகள் அவ்வப்போது உள்ளன. எனவே சமூகத்தின் உறுப்பினர்கள் வயல்களில் வேலை செய்கிறார்கள். அல்லது தங்களைத் தக்கவைத்துக் கொள்ள கால்நடைகளை மேய்கிறார்கள்.
# கல்பேலியா

## கல்பேலியா நடனம்

கொண்டாட்டமாக நிகழ்த்தப்படும் கல்பேலியா நடனம் கல்பேலியா கலாச்சாரத்தின் ஒருங்கிணைந்த பகுதியாகும். இவர்களின் நடனங்கள் மற்றும் பாடல்கள் கல்பேலியர்களுக்கான பெருமை மற்றும் அடையாளத்தின் அடையாளமாகும். மேலும் அவை பாம்பு மந்திரவாதிகளின் இந்த சமூகத்தின் ஆக்கபூர்வமான தழுவலை மாற்றியமைக்கும் சமூக பொருளாதார நிலைமைகளுக்கும் கிராமப்புற ராஜஸ்தானி சமுதாயத்தில் அவற்றின் சொந்த பங்கிற்கும் பிரதிபலிக்கின்றன.  
கறுப்பு உடையணிந்து பெண் நடனக் கலைஞர்கள் ஒரு பாம்பின் அசைவுகளைப் பிரதிபலிக்கும் விதமாக நடனமாடுவார்கள். மேல் உடல் துணியை அன்ராகி என்று, தலையில் அணிந்திருக்கும் துணியின் ஒரு பகுதி ஓதானி என்று அழைக்கப்படுகிறது. அதேபோல் கீழ் உடல் துணியை லங்கா என்று அழைக்கப்படுகிறது. இந்த துணிகள் அனைத்தும் சிவப்பு மற்றும் கருப்பு வண்ணங்கள் கலக்கப்பட்டு, பூவேலைகள் செய்யப்பட்டிருக்கும் . இந்த ஆடைகளை அணிந்து கொண்டு நடனக் கலைஞர்கள் நடனம் நிகழ்த்தும்போது கண்களுக்கும், சூழ்நிலைக்கும் இனிமையான வண்ணங்களின் கலவையைக் அளிக்கிறது.  
ஆண் பங்கேற்பாளர்கள் பாரம்பரிய காற்று ஒலி இசைக்கருவியான மகுடியினை வாசித்து பாம்புகளை பிடிப்பது போல நடனமாடுவார்கள். ஒரு தாள வாத்தியங்களான, தப்பு, கஞ்சாரி - மோர்சிங், குராலியோ மற்றும் மத்தளம் (தோலாக்) போன்ற இசைகருவிகளைக் கொண்டு தாளத்தை உருவாக்குகிறார்கள். நடனக் கலைஞர்கள் பாரம்பரிய வடிவமைப்புகளில் பச்சை வண்ணம் சேர்க்கப்பட்ட நகைகள் மற்றும் சிறிய கண்ணாடிகள் மற்றும் வெள்ளி நூல் ஆகியவற்றால் அலங்கரிக்கப்பட்ட ஆடைகளை அணிந்து கொள்கின்றனர். நடன வேகம் அதிகரிக்கும்போது, தாளமும் வேகம வேகமாக மாறுகிறது.  
கல்பேலியா பாடல்கள் நாட்டுப்புறக் கதைகள் மற்றும் புராணங்களிலிருந்து எடுக்கப்பட்ட கதைகளை அடிப்படையாகக் கொண்டவை. மேலும், ஹோலியின் போது சிறப்பு நடனங்கள் செய்யப்படுகின்றன. கல்பேலியா தன்னிச்சையாக பாடல்களை இயற்றுவதற்கும், நிகழ்ச்சிகளின் போது பாடல்களை மேம்படுத்துவதற்கும் புகழ் பெற்றது. இந்த பாடல்களும் நடனங்களும் வாய்வழி மரபின் ஒரு பகுதியாகும். அவை தலைமுறைகளாகக் சொல்லிக் கொடுக்கப்படுகின்றன, அதற்காக நூல்களோ பயிற்சி கையேடுகளோ இல்லை. 2010 ஆம் ஆண்டில், ராஜஸ்தானின் கல்பேலியா நாட்டுப்புற பாடல்கள் மற்றும் நடனங்கள் யுனெஸ்கோவால் அதன் அருவமான பாரம்பரிய பட்டியலில் ஒரு பகுதியாக அறிவிக்கப்பட்டுள்ளது.
# 2020 இந்தியன் பிரீமியர் லீக்

**2020 இந்தியன் பிரீமியர் லீக்** என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 13ஆம் பதிப்பாகும்.  
மார்ச் 29இல் தொடங்கவிருந்த இத்தொடர், உலகளாவிய கொரோனா வைரஸ் நோய்த்தொற்று காரணமாக ஏப்ரல் 15க்கு ஒத்திவைக்கப்பட்டது. இந்நிலையில், ஊரடங்கு உத்தரவு மே 3ஆம் தேதி வரை நீட்டிக்கப்படுவதாக பிரதமர் மோடி அறிவித்ததை தொடர்ந்து ஐபிஎல் போட்டிகள் காலவரையின்றி ஒத்திவைக்கப்படுவதாக பிசிசிஐ அறிவித்தது. பிறகு ஐபிஎல் போட்டித் தொடர் ஐக்கிய அரபு அமீரகத்தில் செப்டம்பர் 19 முதல் நவம்பர் 10 வரை நடத்தப்படும் என்று 2 ஆகஸ்ட் 2020இல் பிசிசிஐ அறிவித்தது.  
இந்தியாவுக்கும் சீனாவிற்கும் இடையிலான எல்லை பிரச்சனையில் 20 இந்திய வீரர்கள் உயிரிழந்த நிலையில் 2020 ஐபிஎல் தொடருக்காக சீன நிறுவனத்தின் தலைப்பு-ஆதரவைத் தக்க வைத்துக் கொள்ள முடிவு செய்ததற்காக பிசிசிஐயும் ஐபிஎல் நிர்வாக குழுவும் கடும் விமர்சனங்களைச் சந்தித்தன. இறுதியாக ஆகஸ்ட் 4, 2020 அன்று, நடப்பாண்டு ஐபிஎல் பதிப்பிற்கான தலைப்பு-ஆதரவில் இருந்து விவோ நிறுவனம் வெளியேறியது.
# 2020 இந்தியன் பிரீமியர் லீக்

## நிகழிடங்கள்

| துபாய் | சார்ஜா | அபுதாபி |
| --- | --- | --- |
| துபாய் பன்னாட்டுத் துடுப்பாட்ட அரங்கம் | சார்ஜா துடுப்பாட்ட அரங்கம் | சேக் சயத் துடுப்பாட்ட அரங்கம் |
| கொள்ளளவு: 25,000 | கொள்ளளவு: 17,000 | கொள்ளளவு: 20,000 |
# 2020 இந்தியன் பிரீமியர் லீக்

## குழுநிலைச் சுற்று

---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---
# 2020 இந்தியன் பிரீமியர் லீக்

## குழுநிலைச் சுற்று

### குழுநிலைச் சுற்றின் இரண்டாம் பாகம்

---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---
# 2020 இந்தியன் பிரீமியர் லீக்

## இறுதிச்சுற்று

### தொடக்க நிலை

;தகுதிப்போட்டி 1  
---  
;வெளியேற்றுப் போட்டி  
---
;தகுதிப்போட்டி 2  
---
# 2020 இந்தியன் பிரீமியர் லீக்

## இறுதிச்சுற்று

### இறுதிப்போட்டி

---
# 2020 இந்தியன் பிரீமியர் லீக்

## தரவுகள்

### துடுப்பாட்டம்

**அதிக ஓட்டங்கள்**
| - | கே. எல். ராகுல் | கிங்ஸ் லெவன் பஞ்சாப் | 14 | 14 | **670** | 55.83 | 135.67 | ]]* | 1 | 5 | 58 | 23 |
| --- | --- | --- | --- | --- | --- | --- | --- | --- | --- | --- | --- | --- |
| ஷிகர் தவான் | டெல்லி கேபிடல்ஸ் | 17 | 17 | **618** | 44.14 | 144.73 | ]]* | 2 | 4 | 67 | 12 |  |
| டேவிட் வார்னர் | சன்ரைசர்ஸ் ஐதராபாத் | 15 | 15 | **546** | 42.00 | 135.14 | ]]* | 0 | 4 | 52 | 14 |  |
| சிரேயாஸ் ஐயர் | டெல்லி கேபிடல்ஸ் | 17 | 17 | **519** | 34.60 | 123.27 | ]]* | 0 | 3 | 40 | 16 |  |
| இசான் கிசான் | மும்பை இந்தியன்ஸ் | 14 | 13 | **516** | 57.33 | 145.76 | ]] | 0 | 4 | 36 | 30 |  |
| **மூலச்சான்று:** IPLT20.com | } |  |  |  |  |  |  |  |  |  |  |  |
- செம்மஞ்சள் தொப்பி கே. எல். ராகுல் (கிங்ஸ் லெவன் பஞ்சாப்) கிடைத்தது.
# 2020 இந்தியன் பிரீமியர் லீக்

## தரவுகள்

### பந்துவீச்சு

**அதிக விக்கட்டுகள்**  
| - | காகிசோ ரபாடா | டெல்லி கேபிடல்ஸ் | 17 | 17 | **30** | 4/24 | 18.26 | 8.34 | 13.13 | 2 | 0 |
| --- | --- | --- | --- | --- | --- | --- | --- | --- | --- | --- | --- |
| ஜஸ்பிரித் பும்ரா | மும்பை இந்தியன்ஸ் | 15 | 15 | **27** | 4/14 | 14.96 | 6.73 | 13.33 | 2 | 0 |  |
| டிரென்ட் போல்ட் | மும்பை இந்தியன்ஸ் | 15 | 15 | **25** | 4/18 | 18.08 | 7.97 | 13.76 | 1 | 0 |  |
| ஆன்றிச் நோர்ஜே | டெல்லி கேபிடல்ஸ் | 16 | 16 | **23** | 3/33 | 23.27 | 8.39 | 16.63 | 0 | 0 |  |
| யுவேந்திர சகல் | ராயல் சேலஞ்சர்ஸ் பெங்களூர் | 15 | 15 | **21** | 3/18 | 19.28 | 7.08 | 16.33 | 0 | 0 |  |
| **மூலச்சான்று:** IPLT20.com | } |  |  |  |  |  |  |  |  |  |  |
- **ஊதா தொப்பி** காகிசோ ரபாடா (டெல்லி கேபிடல்ஸ்) கிடைத்தது.
# குலாபோ சபேரா

**குலாபோ சபேரா** (Gulabo Saberi )(குலாபோ அல்லது **தன்வந்த்ரி** ) இவர் இந்தியாவின் ராஜஸ்தானைச் சேர்ந்த நடனக் கலைஞர் ஆவார். குலாபோ ராஜஸ்தானின் அஜ்மீர் மாவட்டத்தில் உள்ள ஒரு சிறிய கிராமமான கோட்டாவில் நாடோடிகளான கல்பேலியா சமூகத்தில் தனது பெற்றோரின் ஏழாவது குழந்தையாக 1960இல் பிறந்தார். குலாபோ சபேராவின் வாழ்க்கை இவரது சமூகத்தில் உள்ள மற்ற சிறுமிகளிடமிருந்து வேறுபட்டதல்ல. இவர் பிறந்த ஒரு மணி நேரத்திலேயே உயிருடன் புதைக்கப்பட்டு, பின்னர் இவருடைய அத்தையால் மீட்கப்பட்டார். குலாபோ சபேரா பிற்காலத்தில் ஒரு பிரபல நடனக் கலைஞரானார். இவருக்கு குலாபோ என்று செல்லப்பெயர் சூட்டப்பட்டது. டிட்டி ராபினின் இசைப் பணிகளில் இவர் மிகவும் சுறுசுறுப்பாக பணியாற்றி வருகிறார்.
# குலாபோ சபேரா

## பெயர்

தன்தேராசு என்ற இடத்தில் இவர் பிறந்ததால் இவருக்கு இவரது குடும்பத்தினர் தன்வந்தி என்று பெயரிட்டனர். ஆனால் இவர் மோசமாக நோய்வாய்ப்பட்ட பிறகு, இவரது பெயர் குலாபி என்று மாற்றப்பட்டது. இவர் அந்த நிகழ்வைப் பற்றி பின்வருமாறு கூறுகிறார், “மருத்துவர்கள் என்னை இறந்துவிட்டதாக அறிவித்தனர், ஆனால் நான் உயிர் பிழைத்தபோது, அஜ்மீரில் உள்ள தர்காவில், என் மார்பில் ரோஜா வைக்கப்பட்டு, என் தந்தை எனக்கு குலாபி என்று பெயரிட்டார். ‘தன்வந்தி இறந்துவிட்டார், குலாபி பிறந்தார்’ என்று என் தந்தை கூறினார்.”. ஆனால் இப்போது குலாபோ என்று பிரபலமாக அறியப்படும் இவர் அது ஒரு பத்திரிகையின் எழுத்துப்பிழையே காரணம் என்று கூறுகிறார்.
# குலாபோ சபேரா

## நடனம்

1981 ஆம் ஆண்டில், பாடகர் இலா அருணின் சகோதரியும் ராஜஸ்தான் சுற்றுலாத் துறை அதிகாரியுமான திரிப்தி பாண்டே என்பவர் புஷ்கர் என்ற இடத்தில் குலாபோ நடனமாடுவதைக் கண்டு இவரை ஊக்குவித்தார். அப்போதிருந்து ஜெர்மனி பிரான்ஸ், ஜப்பான் பிரேசில் மற்றும் இங்கிலாந்து போன்ற நாடுகளில் பயணம் செய்து இவர் தனது நடன நிகழ்ச்சிகளை நிகழ்த்தி வருகிறார். இப்போது இவர் தனது சொந்த நடனப்பள்ளியான குலாபோ சப்பேரா நடன அகாதமியைக் கொண்டுள்ளார், அங்கு இவர் சப்பேரா-கல்பேலியா நடனத்தை கற்பிக்கிறார். மேலும் இவர் நடனத்தின் அன்பிற்காக உலகம் முழுவதும் தொடர்ந்து பயணம் செய்கிறார்.  
2011 ஆம் ஆண்டில், குலாபோ *பிக் பாஸ்* என்ற மெய்நிகர் தொலைக்காட்சி நிகழ்ச்சியில் பன்னிரெண்டாவது போட்டியாளராக இருந்தார். குடும்பத்தில் ஏற்கனவே மூன்று சிறுமிகள் இருந்ததால், தனது பிறப்புக்குப் பின்னால் உள்ள உண்மை குறித்தும், இவருடைய தந்தை வீட்டை விட்டு விலகி இருந்தபோது இவருடைய சமூகத்தைச் சேர்ந்த சில உறவினர்கள் இவரை எப்படி உயிரோடு புதைக்க முயன்றார்கள் என்பதையும் பற்றி வெளிப்படையாகப் பேசினார். குலாபோவின் தந்தை அன்னை தேவியை வணங்குவார். எனவே அவர் தனது மகள்கள் அனைவரையும் தெய்வத்தின் ஆசீர்வாதமாகவும், குறிப்பாக இளையவராகவும் நேசித்தார். இதை பிக் பாஸ் (பருவம் 5) தொடரில் வெளிப்படுத்தினார். இவரைப் பற்றிய ஒரு புத்தகத்தை தியரி ராபின் மற்றும் வெரோனிக் கில்லியன் ஆகியோர் *குலாபி சப்பேரா, டான்சியூஸ் கீதானே டு ராஜஸ்தான்* என்ற தலைப்பில் பிரெஞ்சு மொழியில் எழுதியுள்ளனர் . அதாவது ராஜஸ்தானைச் சேர்ந்த ஜிப்சி நடனக் கலைஞரான குலாபோ சப்பேரா என்பதாகும்.  
இந்திய அரசு 2016 ஆம் ஆண்டில் பத்மசிறீ கௌரவத்தை இவருக்கு வழங்கியது. இந்த விருதைப் பெற்ற இவரது சமூகத்தைச் சேர்ந்த முதல் மற்றும் ஒரே பெண்மணி ஆவார்.
# திருவருட்பா உரைநடைப்பகுதி (நூல்)

திருவருட்பா உரைநடைப் பகுதி எனும் நூல் திரு அருட்பிரகாச வள்ளலார் தெய்வநிலைய பதிப்பகத்தால் வள்ளலார் அவதார தினத்தில் 05.10.2000 ல் இதன் முதல் பதிப்பு வெளியிடப்பட்டது.
இந்நூலில் இராமலிங்க அடிகள்
(வள்ளலார்) எழுதிய மருத்துவ குறிப்புகள், உபதேசங்கள், தமிழ் எனும் சொல்லுக்கு உரை, ஜீவகாருண்ய ஒழுக்கம் போன்ற குறிப்புகள் காணப்படுகின்றன. இந்நூல் இதுவரை பல மறுபதிப்புகள் செய்யப்பட்டுள்ளது.
# திருவருட்பா உரைநடைப்பகுதி (நூல்)

## நூலின் உள்ளடக்கம்

1)உரைநடை நூல்கள்
2) உரைகள்
3)மருத்துவ குறிப்புகள்
4)உபதேசங்கள்
5)கடிதங்கள்
6)அழைப்பிதழ்கள், அறிவிப்புகள், கட்டளைகள்
7)விண்ணப்பங்கள்
# திருவருட்பா உரைநடைப்பகுதி (நூல்)

## இவற்றையும் காண்க

இராமலிங்க அடிகள்  
திருவருட்பா
# அக்சரா ரெட்டி

**அக்சரா ரெட்டி** (*Akshara Reddy*) என்பவர் இந்திய அழகியும் நடிகையும் ஆவார். இவர் இந்திய நாட்டினை உலக அரங்கில் அழகிப் போட்டியில் பிரதிநிதித்துவப்படுத்தினார்.
# அக்சரா ரெட்டி

## வாழ்க்கைக் குறிப்பு

சுதாகர் ரெட்டி மற்றும் கௌரி சுதாகர் ரெட்டி ஆகியோருக்கு பிறந்தவர் அக்சரா ரெட்டி.
இவரது தந்தை சுதாகர் ரெட்டி , மெட்ராஸ் ஐ.ஐ.டி - யில் பயின்ற இவர் தங்கப்பதக்கம் வென்றரும் தொழில் அதிபரும் ஆவார். இவர் இப்போது உயிரோடில்லை.
# அக்சரா ரெட்டி

## திரைப்படம்

அக்ஷரா ரெட்டி தமிழில் ரைட் (Right) எனும் படத்தில் நடித்து 2025 செப்டம்பர் மாதத்தில் திரையரங்குகளில் வெளியானது.
# அக்சரா ரெட்டி

## படிப்பு

அக்சரா ரெட்டி சென்னையில் பள்ளிப் படிப்பை முடித்த பிறகு , ஜியார்ஜியாவில் உள்ள திபிலிசி பல்கலைக்கழகத்தில் இளங்கலை உளவியல் பட்டம் பெற்றார். தற்போது அழகித் துறையில் ஈடுபட்டு வருகிறார். இவர் "மிஸ் சூப்பர் குளோப் இந்தியா - 2019" விருது பெற்றவர். இவர் பல்வேறு வகையான விளம்பரங்களிலும் நடித்துள்ளார் என்பது குறிப்பிடத்தக்கது.
# பச்சா நக்மா

**பச்சா நக்மா** (Bacha Nagma) என்பது முக்கிய நாட்டுப்புற நடன வடிவங்களில் ஒன்றாகும். இது காஷ்மீர் பள்ளத்தாக்குகளில் மிகவும் பிரபலமாக உள்ளது. காஷ்மீரின் சில பகுதிகள் இந்த நடனம் பச்சா கியாவான் என்ற பெயரில் நன்கு அறியப்படுகிறது. காபூலின் ஆப்கானியர்கள் இந்த நடனத்தின் முன்னோடியென பெருமை பெற்றுள்ளனர். இது ஹபீசா நக்மாவின் வழித்தோன்றல் ஆகும்.
# பச்சா நக்மா

## நடனம்

பச்சா நக்மா நடனத்தின்போது, சிறு வாலிபன் ஒருவன் ,பெண் நடனக் கலைஞராக உடையணிந்து, ஹபீசா பாணியில் நடனமாடியும், பயிற்சி பெற்ற காஷ்மீரி பேலாட் பாட்டினை பாடியும் நடனமாடுகிறான். இந்த நடனம் கிராமங்களில் முக்கியமாக அறுவடை நேரத்தில் பிரபலமாக உள்ளது. நீண்ட பாவாடைகளில் பெண்களாக மாறுவேடமிட்டுச் செல்லும் சிறுவர்களால் சமூகக் கூட்டங்கள் மற்றும் விருந்துகளில் நிகழ்த்தப்படுவதற்கும் இது பிரபலமானது. வீடுகளில் திருமண கொண்டாட்டங்களின் போது அல்லது ஜீலம் ஆற்றில் படகுகளில் திருமண ஊர்வலங்கள் நடத்தப்படும் போது பச்சா நக்மா காஷ்மீரில் பொதுவானது. இந்த நடன வடிவம் மிகவும் பாராட்டப்படுகிறது. இது ரபாப், சாரங்கி, முரசு போன்ற கருவிகளுடன் நிகழ்த்தப்படுகிறது. இது ஹபீசா நடன வடிவத்தைப் போலவே விரைவான சுழல் இயக்கங்களையும் உள்ளடக்கியுள்ளது. மேலும் கதக் நடன வடிவங்களையும் இது ஒத்திருக்கலாம். பாடல் மற்றும் நடனமான இது பச்சா நக்மா ஜஷான் குழந்தை நடனக் கொண்டாட்டம் என்று அழைக்கப்படுகிறது. தற்போது, திருமண கொண்டாட்டங்களுக்கு மிகவும் பிரபலமான பாடல்-நடனம். தி பச்சா-கிட் என்று அழைக்கப்படும் நடனக் கலைஞன் பல வண்ண ஃபிராக் போன்ற உடையில் ஒரு பெண்ணைப் போல எப்போதும் உடையணிந்து இருப்பான்.  
இந்த நடனம் காஷ்மீரின் நாட்டுப்புறங்களில் மிகவும் சிறப்பு வாய்ந்த இடத்தைப் பிடித்துள்ளது. இது விருந்துகளின் போது நிகழ்த்தப்படுகிறது .மக்கள் ஒன்றுகூடுமிடங்கள், திருவிழாக்கள் மற்றும் மத சந்தர்ப்பங்களில், நடனம் நடத்தப்படுகிறது. மிகவும் உரத்த இசையுடன் கலைஞர்களின் மகிழ்ச்சியான இயக்கங்களால் பார்வையாளர்களை மகிழ்விக்கிறார்கள். இந்த நாட்டுப்புற நடன வடிவம் பழைய நாட்களில் பொழுதுபோக்குக்கான மிகவும் பிரபலமான வழிகளில் ஒன்றாகும். காலப்போக்கில், மக்கள் தங்களை மகிழ்விக்க பல வழிகளை இதில் புத்தி வருகின்றனர். ஆனால் இந்த பச்சா நக்மா நடனம் ஒரு நாட்டுப்புற நடன வடிவமாக பல இடங்களில் இன்றும் உள்ளது. இது காஷ்மீர் கலாச்சாரத்தின் பிரதான அங்கமாக கருதப்படுகிறது. பச்சா நக்மாவுக்கு முன்பு மற்றொரு வகை கொண்டாட்டம் மிகவும் பிரபலமானது - ஹபீஸ் நக்மா, 'பெண் நடனக் கலைஞரின் பாடல்' என்பதாகும்.
# பச்சா நக்மா

## சொற்பிறப்பு

"பச்சா நக்மா" என்ற சொல் பச்சா: பாரசீக மொழியில் பச்சே என்பதிலிருந்தும், சமஸ்கிருதத்திலிருந்து வத்சா (சிறுவன், குழந்தை, மகன்) என்ற இரண்டு வெவ்வேறு சொற்களிலிருந்து பெறப்பட்டுள்ளது. இறுதியில் இதிலிருந்து இந்திமொழியில் *பச்சே (* “கன்று, குழந்தை, சிறுவன்”) என உருவானது. நக்மா: ஒரு மெல்லிசை அல்லது ஒரு பாடல் என்பதாகும். ஒட்டுமொத்தமாக குழந்தையின் நடனம் என்று பொருள்.
# பச்சா நக்மா

## இசை மற்றும் கருவிகள்

இவ்வகை நடனத்துடன் வரும் பாடல்களை கேட்பதில் மகிழ்ச்சி அளிக்கிறது. பாடல்களும் ஹபீசா நடனத்துடன் பாடப்பட்ட பாடல்களுக்கு ஒத்தவை, அதாவது சூபி கலாம் அல்லது பாடல்களில் எழுதப்பட்ட பாடல்கள் ஆகும். தெய்வீக சக்தி மற்றும் ஆவிக்கு அர்ப்பணிக்கப்பட்ட ஒரு பாடல் வடிவம் சூபி கலாம் ஆகும். மற்ற பாடல்களில் பாரசீக இலக்கிய பாணியை ஒத்த வரிகள் உள்ளன. இப்போதெல்லாம் பாடல்கள் ஒரு வேடிக்கையான கருப்பொருள் அல்லது நகைச்சுவை அம்சங்களைக் குறிக்கும் வகையில் இயற்றப்படுகின்றன.
# மணிஷா குல்யாணி

**மனிஷா குல்யானி** 1985 செப்டம்பர் 14 ஆம் தேதி பிறந்த (Manisha Gulyani) இவர் இந்தியாவைச் சேர்ந்த கதக் நடனக் கலைஞராவார். இவர் இந்திய கலாச்சார உறவுகள் அமைப்பின் கதக் கலைஞரும், வெளிநாடுகளில் உள்ள இந்திய கலாச்சார மையங்களுக்கான அமைப்பின் ஆசிரியரும் மற்றும் கலைஞருமான பண்டிட். கிர்தாரி மகாராஜின் சீடர் ஆவார். இவர் இந்தியாவிலும் வெளிநாட்டிலும் உள்ள பல்வேறு முக்கிய தளங்களில் தனது நிகழ்ச்சிகளை வழங்கியுள்ளார்.
# மணிஷா குல்யாணி

## ஆரம்ப கால வாழ்க்கை

மனிஷா இந்தியாவின் ஜெய்ப்பூரில் பிறந்து வளர்ந்தார். ஜெய்ப்பூர் கதக் கேந்திராவில் இளம் வயதில் தனது பயிற்சியைத் தொடங்கினார். பின்னர் இந்தியாவின் புகழ்பெற்ற பிற நிறுவனங்களிலிருந்தும் கதக்கில் மேம்பட்ட தகுதிகளைப் பெற்றார். மணீஷா குல்யானி மேலும் 7 வயதிற்குள், தனது நடனப் பயிற்சியைத் தொடங்கினார். குழந்தை பருவத்திலிருந்தே, அவர் கதக் கற்க ஆர்வமாக இருந்தார் மற்றும் வடிவத்தில் நிபுணத்துவம் பெற்றார். ஜெய்ப்பூர் கதக் கேந்திராவில் தனது முதல் நடனப் பள்ளியாக சேர்ந்தார், ஜெய்ப்பூர் கரானாவின் கதக் கற்றார்
# மணிஷா குல்யாணி

## தொழில்

இவர் ஒரு நல்ல கதக் நடனக் கலைஞர் மட்டுமல்ல, மற்ற இந்திய திரைப்பட மற்றும் நாட்டுப்புற நடனங்களான சாரி, கூமர், கல்பெலியா, மன்ட், கெய்ர், கர்பா, தாண்டியா, கிடா, காஷ்மீரி-தூங்ரி, பஹாரி, பெங்காலி, ஒடியா மற்றும் சில பழங்குடியின நடனங்களையும் நடனமாடத் தெரிந்தவர்.  
இந்திய பாரம்பரிய இசைத் துறையில் ஆய்வுக் கட்டுரைகளை வழங்கிய இவர் பாரதிய வித்யா பவன் மற்றும் ஜெய்ப்பூர், தில்லி பப்ளிக் பள்ளியின் நடன பயிற்றுநராக இருந்துள்ளார். இவரது கதக் பாடல்களில் தேசிய மற்றும் சர்வதேச அளவில் பாலியில் நடைபெற்ற ஸ்பிரிட் திருவிழா, வெனிஸில் நடைபெற்ற பட்டுப்பாதைத் திட்டம், சீனாவில் நடைபெற்ற நானிங் சர்வதேசத் திருவிழா, நைஜீரியாவில் நடைபெற்ற ட்ரூஃபெஸ்டா சர்வதேச நடனத் திருவிழா, கலாச்சார ஐரோப்பா, அமெரிக்காவில் நடைபெற்ற ஓமி சர்வதேச கலை மையம் & ஹை பாயிண்ட் பல்கலைக் கழகம் மற்றும் இந்தியாவில் மதிப்பிற்குரிய கதக் மற்றும் இசை விழாக்களும் அடங்கும். ஆண்டுதோறும் ஒழுங்கமைக்கப்பட்ட மதிப்புமிக்க இந்திய செம்மொழி நடன விழாவின் திராக் உத்சவதின் கண்காணிப்பாளராக உள்ளார்.
# மணிஷா குல்யாணி

## தனிப்பட்ட வாழ்க்கை

மனிஷா லோகேஷ் குல்யானி என்பவரை மணந்து கொண்டார். இத்தம்பதியருக்கு ஒரு குழந்தை இருக்கிறது.
# மணிஷா குல்யாணி

## விருதுகள்

மனிஷா தேசிய ஆராய்ச்சி கூட்டாளர் கௌரவம் பெற்றுள்ளார். இந்திய அரசாங்கத்தின் தேசிய உதவித்தொகை இளையோர் மற்றும் மூத்தவராகப் பெற்றுள்ளார். ஜெய்ப்பூர் கதக் கேந்திராவிடமிருந்து தகுதி உதவித்தொகையும் பெற்றுள்ளார். 2007ஆம் ஆண்டில் அமெரிக்காவின் ஓமி சர்வதேச நடன விருது, 2012ஆம் ஆண்டில் அஜ்மீர் சர்வதேச சூபி விழாவில் வழங்கிய ஐஎஸ்எஃப்ஐ தங்க விருது, 2014 இல் ஜெய்ப்பூரில் கலைகளில் இளைஞர் ஐகான் விருது மற்றும் 2015 ஆம் ஆண்டின் இந்தியாவின் ஃபிக்கி ஃப்ளோ பெண் விருது போன்ற விருதுகள் வழங்கப்பட்டது. டொராண்டோவின் சர்க்யூ டி சோலெயிலின் வரவிருக்கும் தயாரிப்புகளுக்கான கதக் கலைஞராகவும், தகவல் மற்றும் ஒளிபரப்பு அமைச்சகத்தின் தூர்தர்ஷனின் தரப்படுத்தப்பட்ட கலைஞராகவும் உள்ளார். இந்திய அரசின் கலாச்சார அமைச்சகத்தின் கீழ் ஒரு ஆராய்ச்சி கூட்டாளராகவும் இருக்கிறார். தற்போது இவர் ஜெய்ப்பூரில் கதக் பயிற்றுவிப்பாளராகவும், நிகழ்ச்சி நிகழ்த்துபவராகவும் உள்ளார்.
# திருநாவாய்

**திருநாவாய்** (*Tirunavaya*) என்பது கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். இது பாரதப்புழாவின் வடக்கு கரையில் (பொன்னானி / நிலா அல்லது பேராறு) அமைந்துள்ளது. இது கேரளாவின் முக்கிய இந்து யாத்திரை மையங்களில் ஒன்றாகும். திருநாவாய் நகரானது திருநாவாய் கோயில் (நவ முகுந்தன் / விஷ்ணு கோயில்), சிவன், பிரம்மா கோயில்கள் (செறுதிருநாவாய் பிரம்மன் கோயில்,சிவன் கோயில் / திருநாவாய் மகாதேவர் கோயில்) ஆகியவற்றின் அமைவிடமாக விளங்குகிறது. இது கேரளத்தில் பித்ருக்களுக்கு தர்பணம் விடும் மிக முக்கியமான இடங்களில் ஒன்றாகும்.  
திருநாவாய் பழங் காலம் முதல் கேரள இந்துக்களுக்கு மிகவும் புனிதமான இடமாக இருந்துள்ளது. திருநாவாயில் உள்ள பொன்னானி ஆறு ஒரு புனித நதியாக கருதப்படுகிறது. ஏனெனில் அது அதன் வலது கரையில் உள்ள விஷ்ணு (நவமுகுந்தன்) கோயிலுக்கும் அதன் இடதுபுறத்தில் உள்ள பிரம்மன் மற்றும் சிவன் கோயிலுக்கும் இடையில் இந்த ஆறு பாய்கிறது. வளமான நதிப் படுகையில் அமைந்துள்ள இந்த ஊர் கேரளத்தின் மிக முக்கியமான பிராமண குடியேற்றங்களில் ஒன்றாக இருந்திருக்க வேண்டும். திருநாவாயில் மாமாங்கம் திருவிழா போல 12 ஆண்டுகளுக்கு ஒரு முறை முக்கியத்துவம் உடைய கோயில் திருவிழா பெரியதாக நடத்தப்படுகிறது.  
திருநாவாயில் உள்ள நவமுகுந்தன் கோயிலானது வைணவ ஆழ்வார்களால் மங்களா சாசனம் செய்யப்பட்ட 108 திவ்யதேசங்களில் ஒன்றாக கருதப்படுகிறது. திருநாவாயில் நிகழ்த்தப்படும் பித்ருகர்மா / பித்ருகிரியைகள் மிகவும் புனிதமானதாக கருதப்படுகிறது. கார்கிடகா வாவு (அமாவாசை) அன்று, வட கேரளத்தின் பல்வேறு பகுதிகளைச் சேர்ந்த இந்துக்கள் கோயிலுக்குச் சென்று, தங்கள் மூதாதையர்களுக்கு மோட்சத்தைத் அளிக்குமாறு பித்ருகிரியைகளை (பலி தர்பணம்) செய்கிறார்கள். ஊடகங்களின்படி, 2015 இல் நவமுகுண்டா கோவிலில் 50,000 க்கும் மேற்பட்ட பக்தர்கள் வாவு பலி நிகழ்த்தினர். துலாம் மற்றும் கும்பத்தின் வாவு நாட்களில் திருநாவாயில் பலி சடங்குகள் செய்யப்படுகின்றன.  
திருநாவாய் மக்கள் தொகை கணக்கெடுப்பின்படி இதன் (புவியியல் பரப்பு: 11.01 கி.மீ <sup>2</sup> ) மக்கள் தொகையானது 24,790 (2011) என்று உள்ளது. மொத்த மக்கள் தொகையில் முஸ்லிம்கள் 77.41%, இந்துக்கள் 18.30%. அட்டவணை சாதியினர் 6.17% ஆகவும், அட்டவணை பழங்குடியினர் 0.63% ஆகவும் உள்ளனர்.  
ஊரின் ஆண்டு சராசரி மழையளவு 2769 மி.மீ. இங்கு அதிகபட்ச வெப்பநிலை 32° C வரையும், குறைந்தபட்ச வெப்பநிலை 25° C ஆக நிலவும்.
# திருநாவாய்

## போக்குவரத்து

- அருகிலுள்ள விமான நிலையங்கள்: கோழிக்கோடு (சி.சி.ஜே), கோயம்புத்தூர் பன்னாட்டு வானூர்தி நிலையம்
- அருகிலுள்ள நகராட்சி: திரூர்
- அருகிலுள்ள முக்கிய ரயில் நிலையம்: திருநாவயூர், குட்டிபுரம் 7 கி.மீ, திரூர் 11 கி.மீ.
# இராகினி சங்கர்

**இராகினி சங்கர்** (Ragini Shankar) இவர் ஓர் இந்திய வயலின் கலைஞர் ஆவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார். இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என் ராஜம் என்பாரது பேத்தியாவார். இவர் தற்போது மும்பையில் வசிக்கிறார்.
# இராகினி சங்கர்

## ஆரம்ப கால வாழ்க்கை

இவர் தனது 4 வயதில் இசைப் பயிற்சியைத் தொடங்கினார். 11 வயதில் போபாலில் உள்ள பாரத் பவன் கலாச்சார மையத்தில் தனது முதல் பொது நிகழ்ச்சியினை நிகழ்த்தினார். இவர் "கயாக்கி ஆங்" என்ற வயலின் வாசிப்பவராவார் .
# இராகினி சங்கர்

## கல்வி

சங்கர் இயந்திரப் பொறியியல் கல்வியில் சிறந்து விளங்கினார். மேலும் இசையில் முதுகலை பட்டமும் பெற்றுள்ளார்.
# இராகினி சங்கர்

## தொழில்

கொல்கத்தாவில் 'டோவர்லேன் இசை விழா' யூரோபாலியா, மேரு, புனேவில், சவாய் காந்தர்வா பீம்சென் விழா, டோவர் லேன் இசை மாநாடு, சப்தக் இசை விழா, மிலாப்ஃபெஸ்ட், யக்சா ( திருவிழா), பஞ்சம் நிஷாத்துக்கான ஆரோகி, நடிகை, ஹேம மாலினி ஏற்பாடு செய்த ஜெய ஸ்மிருதி, நுண்கலை கோயில், இந்திய கலை நிகழ்ச்சிகளின் சங்கம், டி. என். கிருட்டிணன் அறக்கட்டளை, மற்றும் வங்காள இசை அறக்கட்டளை போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும் *ஐடியா ஜல்சா* என்ற தொலைக்காட்ட்சியிலும் இவரது இசை ஒளிபரப்பப்பட்டது. இவர் தனது சகோதரி நந்தினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார். மற்றும் பாரம்பரிய இசை குறுந்தகட்டினையும் வெளியிட்டுள்ளார்.  
இந்தியா முழுவதும் நிகழ்ச்சிகளைல் தோன்றியதோடு, ஐக்கிய அமெரிக்கா, கனடா, இங்கிலாந்து, நெதர்லாந்து, ஜெர்மனி, பிரான்ஸ், பெல்ஜியம், ஹங்கேரி, சிங்கப்பூர், மலேசியா மற்றும் துபாய் போன்ற இடங்களிலும் தனது இசை நிகழ்ச்சிகளை நிகழ்த்தியுள்ளார். ராகினி தனது பயணங்களின் போது விரிவுரைகளயும் வழங்குகிறார் . மேலும், ஒரு வழக்கமான அடிப்படையில் பட்டறைகளையும் நடத்துகிறார்.  
மும்பையில் உள்ள விஸ்லிங் வூட்ஸ் சர்வதேச நடனப் பள்ளியின் ஆசிரிய உறுப்பினராக இருக்கிறார்.  
இவர் புகழ்பெற்ற பாலிவுட் பாடலாசிரியர் இர்ஷாத் காமிலின் தி இங்க் பேண்ட் என் இசையின் ஒரு பகுதியாவார். இது இசையுடன் பின்னப்பட்ட கவிதைத் தொடராகும். பிரபல பிரெஞ்சு இசையமைப்பாளர் தியரி பெக்கோ என்பவரால் உருவாக்கப்பட்ட சங்காட்டா என்ற இந்தோ-பிரெஞ்சு இசை திட்டத்தின் ஒரு பகுதியாவார். இதைப் பற்றி பிரான்சின் *லு மொண்டே* என்ற இதழில் வெளிவந்த ஒரு கட்டுரையில் விவரிக்கப்பட்டது. இவரது சமீபத்திய நிகழ்வுகளில் பிரபலமான இந்திய இசைக்கு ஒரு புதிய ஒலியை வழங்கும் புதுமையான இணைவு இசைக்குழுவான இன்ஸ்ட்ரிங் என்பது அடங்கும். இந்திய இசையைப் பற்றி பேச டெட் மாநாட்டின் மேடையில் தோன்றியுள்ளார். இவர் இந்திய அரசின் கலாச்சார அமைச்சகத்தின் கலாச்சார உதவித்தொகை பெற்றவர் ஆவார்.
# இராகினி சங்கர்

## விருதுகள் மற்றும் கௌரவங்கள்

இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார்  
2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்" என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.
# பாலாம்பிகா

**பாலாம்பிகா (***Balambika***,** *பாலா*) இந்துக்கள் வழிபடும் ஒரு பெண் தெய்வம் ஆவார். இவரது கோயில் தமிழ்நாட்டில் உள்ளது. இவருடைய பெயருக்கு "அறிவின் தெய்வம்" அல்லது "குழந்தை தேவி" என்று பொருள்படும்.  
பாலம்பிகா தசகம் என்னும் புராண நூலில் பாலம்பிகாவைப் பற்றிய விளக்கத்தைக் காணலாம். இவர் நான்கு கைகள் உடையவராகவும் ஒவ்வொரு உள்ளங்கையிலும் சிவப்பு வட்டம் கொண்டவராகவும் ஓவியங்களில் காணப்படுகிறார். இவர் தன்னிரு கைகளில் ஒரு புனித நூலையும் ஒரு ஜபமாலையையும் ஏந்தி பக்தர்களுக்குக் காட்சியளிக்கிறார். பாலாம்பிகா ஒரு குழந்தையாகவே கருதப்படுகிறார். இருந்தாலும், ஒரு சிறந்த வாழ்க்கைக்குத் தேவையான உண்மையான அறிவு, கல்வி, ஞானம், ஆற்றல், வளம் ஆகியவற்றைத் தருபவராக வழிபடப்படுகிறார். பாலாம்பிகையை சிலவேளைகளில் குழந்தைகளின் தெய்வம் என்றே அழைக்கின்றனர். எனவே, இவருடைய கோயிலும் குழந்தைகளுக்கு உரித்தானதாகவே கட்டப்பட்டது.
# பாலாம்பிகா

## மூலமந்திரம்

“ஐம் க்லீம் சௌ, சௌ க்லீம், ஐம், ஐம், க்லீம், சௌ. "  
"ஐம்" என்பது கற்றலைக் குறிக்கிறது.  
"க்லீம்" என்பது காந்த ஈர்ப்பைக் குறிக்கிறது.  
"சௌ" என்பது செழிப்பைக் குறிக்கிறது.  
இந்த எளிய மூன்று சொல் மூலமந்திரம் அனைத்து நவீன உலகப் பிரச்சினைகளுக்கும் தீர்வாகக் கருதப்படுகிறது. இந்த மூலமந்திரத்தை உச்சரிக்கும்போது பாலம்பிகா உடனடியாக வந்து அருள் புரிவார் என்று நம்பப்படுகிறது. மேலும், "பாலா" என்கிற பெயரை ஓதும்போது, தெய்வமாக இருக்கும் இவர் எப்போதும் கேட்பார் என்கிற நம்பிக்கை நிலவுகிறது.
# பாலாம்பிகா

## கோயில்

தமிழ்நாட்டின் அரியலூர் மாவட்டத்தில் காமராசவள்ளியில் பாலம்பிகாவுக்கு ஒரு கோயில் உள்ளது. இது சுமார் 1000–2000 ஆண்டுகள் பழமையானது எனக் கருதப்படுகிறது. இக்கோயிலின் சுவர்களில் சிற்பங்கள் காணப்படுகின்றது. மேலும், கார்கோடகன் என்கிற நாகர்களின் அரசன், விநாயகர் மற்றும் நந்தியுடன் சிவ பூசை செய்யும் கதையைக் குறிப்பிடும் சிற்பங்கள் இங்கு உள்ளன. மேலும், 1950-ஆம் ஆண்டில் காஞ்சி மடத்தைச் சேர்ந்த சந்திர சேகர சுவாமிகள் இங்கு வந்து கார்கோடேசுவரருக்கும் பாலாம்பிகைக்கும் நீராட்டி, போற்றி வழிபட்டதாக கோயில் குறிப்பு காணப்படுகிறது.
# பாலாம்பிகா

## பரிகாரத்தலம்

பன்னிரெண்டு இராசி சக்கரத்தில் ஒன்றான கடகம் இராசி மற்றும் கடக லக்கினத்தில் பிறந்தவர்கள், தங்கள் வாழ்க்கையில் நலம் பெற்று வாழ இங்கு வந்து வழிபடலாம் என்று கூறப்படுகிறது. மேலும், நாக தோஷம் உடையவர்களின் பரிகாரத் தலமாகவும் இக்கோயில் உள்ளது. இங்கு வந்து கார்கோடேசுவர் - பாலாம்பிகாவை வழிபாடு செய்வதன் மூலம், திருமணத் தடை நீங்கும் எனவும், குழந்தைப் பேறு மற்றும் நல்ல வாழ்க்கை அமையப்பெறும் எனவும் இக்கோயிலின் தல வரலாறு குறிப்பிடுகிறது.
# பாலாம்பிகா

## கொண்டாடப்படும் திருவிழாக்கள்

| பிரதோச வழிபாடு | மாதம் இருமுறை |  |
| --- | --- | --- |
| தமிழ்ப் புத்தாண்டு நாள் | ஏப்ரல் 14 |  |
| ஆடி பூரம் | சூலை/ஆகஸ்ட் |  |
| விநாயகர் சதுர்த்தி | ஆகஸ்ட்/செப்டம்பர் |  |
| நவராத்திரி | செப்டம்பர்-அக்டோபர் |  |
| ஐப்பசி அன்னாபிசேகம் | அக்டோபர்-நவம்பர் |  |
| மார்கழி திருவாதிரை | டிசம்பர்-ஜனவரி | } |
# பாலாம்பிகா

## பாலாம்பிகா தசகம்

பாலாம்பிகையைப் போற்றிப் பாடும் பாடல்கள் அடங்கிய புனித நூல் *பாலம்பிகா தசகம்* என்று அழைக்கப்படுகிறது. இந்த உரை பாலாம்பிகையையும் அவரிடம் உள்ளவற்றையும் விவரிக்க "யார்" அல்லது "யாருடையது" ஆகிய சொற்றொடரைப் பயன்படுத்துகிறது. ஒவ்வொரு வரியும் "ஓ பாலாம்பிகா, அருள்கூர்ந்து என்னைக் கண்டு இரங்குவாயாக" என்று தொடங்குகிறது. இந்த நூலில் பாலாம்பிகையைப் பற்றிய வருணனைகளைக் காணலாம். முதலில் இந்த நூல் சமசுகிருதத்தில் எழுதப்பட்டது. பின்னர் பி.ஆர். ராமச்சந்தர் என்பவர் ஆங்கிலத்தில் மொழிபெயர்த்தார்.
# சான் பென்

**சான் ஜசுடின் பென் ** (பிறப்பு: ஆகத்து 17, 1960) ஒரு ஐக்கிய அமெரிக்க நடிகர், இயக்குநர் மற்றும் தயாரிப்பாளர் ஆவார். இரண்டு முறை சிறந்த நடிகருக்கான அகாதமி விருதினை வென்றுள்ளார்.  
2005 சூறாவளி கத்ரீனா மற்றும் 2010 எயிட்டி நிலநடுக்கம் ஆகிய நிகழ்வுகளின் பிறகு இவர் பல்வேறு மனிதநேய சேவைகளை செய்துள்ளார்.
# கர்ம யோகம் (நூல்)

கர்ம யோகம் எனும் நூல் சுவாமி விவேகானந்தர் நியூயார்க்கில் நிகழ்த்திய எட்டு வகுப்புச் சொற்பொழிவுகளின் தொகுப்பு ஆகும்.  
கர்ம யோகத்தின் தமிழ் மொழிப்பெயர்ப்பு முதன் முதலாக சென்னை ஸ்ரீராமகிருஷ்ண மடம் 1922 ல் வெளிவந்தது.  
இந்நூலில் கர்மயோகம், அதன் அடிப்படை, அதன் செயல்முறை, அதன் நிபந்தனைகள் ஆகியன பற்றி படிப்படியாக விவரிக்கிறார் சுவாமி விவேகானந்தர்.
# கர்ம யோகம் (நூல்)

## பொருளடக்கம்

1. குணத்தின் மீது செயலின் விளைவு
1. கடமை என்பது என்ன?
1. நாம் உதவி செய்வது நமக்கே ; உலகிற்கு அல்ல
1. கர்மயோகத்தின் குறிக்கோள்
1. அவரவர் நிலையில் அவரவர் பெரியவரே !
1. செயல் புரிவதன் ரகசியம்
1. பற்றின்மையே பூரணமான தன்னல மறுப்பு
1. முக்தி
# யமகா சிக்னஸ் ஆல்ஃபா

**யமகா சிக்னஸ் ஆல்ஃபா** என்பது யமகா நிறுவனத்தின் குவியுந்து ஆகும். இந்தக் குவியுந்து டிரம் மற்றும் டிஸ்க் ஆகிய இரு விதங்களில் கிடைக்கின்றது. தொடக்கத்தில் டிரம் வகை பிரேக்குகளை மட்டுமே கொண்டு இந்தக் குவியுந்து வெளிவந்தது. வாகனத்தின் முன்சக்கரத்தில் டிஸ்க் பிரேக் வைத்து 2016 ஜூன் மாதத்தில் யமகா வெளியிட்டது.
# யமகா சிக்னஸ் ஆல்ஃபா

## தொழில்நுட்பம்

- 7.1 PS ஆற்றலை வெளிப்படுத்தக்கூடிய 113சிசி என்ஜினை பெற்றுள்ளது. இதன் இழுவைதிறன் 8.1Nm ஆகும். இதில் சிவிடி ஆட்டோமேட்டிக் கியர்பாக்ஸ் பயன்படுத்தப்பட்டுள்ளது.
- இன்ஸ்ட்ரூமென்ட் கிளஸ்டர் டிஜிட்டல் முறையில் ஆனது.
- முழுவதும் நிரப்பப்பட பெட்ரோலுடன் வண்டியின் எடை 106 கிலோகிராம் உள்ளது.
- 21 லிட்டர் கொள்ளளவு கொண்ட சேமிப்பகம் அமருமிடத்திற்கு கீழே உள்ளது.
- யமகா நிறுவனம் இந்த குவியுந்து 66 கி.மீ. மைலேஜ் தருவதாக கூறுகிறது.
# யமகா சிக்னஸ் ஆல்ஃபா

## வண்ணங்கள்

- ரேடியன்ட் சியன்
- மார்வெல் பிளாக்
# சிறந்த திரை இயக்கத்திற்கான அகாதமி விருது

**சிறந்த திரை இயக்கத்திற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் ஒவ்வொரு ஆண்டும் வழங்கப்படும் அகாதமி விருதுகளில் ஒன்றாகும். இவ்விருதிற்கு பரிந்துரைக்கடுபவை பெரிதும் சிறந்த திரைப்படத்திற்கான அகாதமி விருதிற்கும் பரிந்துரைக்கப்பட்டுள்ளன. தொடர்ச்சியாக 33 வருடங்களுக்கு, 1981 முதல் 2013 வரை, சிறந்த திரைப்படத்திற்கு பரிந்துரைக்கப்பட்ட அனைத்து திரைப்படங்களும் இவ்விருதிற்கு பரிந்துரைக்கப் பட்டன.
இவ்விருதினை வென்றவர்களில் சிலர்:
- 1 வெற்றி: ஜேம்ஸ் கேமரன் (2 பரிந்துரைகள்)
- 1 வெற்றி: அல்போன்சா குயூரான் (2 பரிந்துரைகள்)
# மிமி சக்ரபோர்த்தி

**மிமி சக்கரபோர்த்தி** (Mimi Chakraborty) என்பவர் ஓர் இந்திய நடிகை மற்றும் அரசியல்வாதியாவார். மேற்கு வங்கத்தின் திரைப்படம் மற்றும் தொலைக்காட்சி நிகழ்ச்சிகளுக்காக இவர் நன்கு அறியப்படுகிறார். கல்கத்தா டைம்சு பத்திரிகை 2016 ஆம் ஆண்டு வெளியிட்ட மிகவும் விரும்பத்தக்க பெண்கள் பட்டியலில் மிமி 2016 ஆம் ஆண்டிற்கான மிகவும் விரும்பத்தக்கப் பெண்ணாக பட்டியலிடப்பட்டார் .  
இந்தியாவின் 17 வது மக்களவையில் யாதவ்பூர் தொகுதியிலிருந்து இவர் [[நாடாளுமன்ற உறுப்பினராகத் தேர்ந்தெடுக்கப்பட்டார்.
# மிமி சக்ரபோர்த்தி

## நடிப்பு வாழ்க்கை

இவர் இந்திய மொழிகளில் ஒன்றான பெங்காலி திரைப்பட உலகில் மிகச்சிறந்த நடிகராகவும் விளங்குகிறார். "கல்கத்தா டைம்ஸ் " எனும் பத்திரிகை வெளியிட்ட வங்காளத்தின் விருப்பமான பெண்கள் பட்டியல் 2016-ல் இடம் பிடித்துள்ளார்.
# நந்தினி சங்கர்

**நந்தினி சங்கர்** (Nandini Shankar) இவர் ஓர் இந்திய வயலின் கலைஞராவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார். இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என். ராஜம் என்பாரது பேத்தியாவார். இவர் தற்போது மும்பையில் வசிக்கிறார்.
# நந்தினி சங்கர்

## ஆரம்ப கால வாழ்க்கை

இவர் தனது மூன்று வயதில் தனது இசைப் பயிற்சியைத் தொடங்கினார். மேலும் 8 வயதில் தனது முதல் இசை நிகழ்ச்சியினை பொதுவெளியில் நிகழ்ச்சியினை நிகழ்த்தினார். இவர் தனது தனது முதல் முழுமையான நிகழ்ச்சியினை தனது 13 வயதில் வழங்கினார். இவர் "கயாக்கி ஆங்" என்ற வயலின் வாசிப்பவராவார் .
# நந்தினி சங்கர்

## கல்வி

நந்தினி சங்கர் கல்வியில் சிறந்து விளங்கினார். இவர் வர்த்தகத்தில் பட்டப்படிப்பை முடித்துள்ளார். மேலும் தகுதிவாய்ந்த இந்திய பட்டய கணக்காளர் ஆவார். இசையில் முதுகலையையும் முடித்துள்ளார்.
# நந்தினி சங்கர்

## தொழில்

இவர் 2016 ஆம் ஆண்டில் அமெரிக்காவின் நியூயார்க் நகரத்தில் உள்ள மிட் டவுன் மன்ஹாட்டனில் மதிப்புமிக்க கார்னகி அரங்கத்தில் ஒரு இசை நிகழ்ச்சியினை நிகழ்த்தியுள்ளார். அமெரிக்கா, இங்கிலாந்து, பிரான்ஸ், ஜெர்மனி, பெல்ஜியம், நெதர்லாந்து, ஹங்கேரி, ஐக்கிய அரபு அமீரகம், வங்காளதேசம், மலேசியா, இலங்கை, இந்தோனேசியா மற்றும் சிங்கப்பூர் போன்ற நாடுகளில் தனது நிகழ்ச்சிக்காக உலகம் முழுவதும் பயணம் செய்துள்ளார். யூரோபாலியா, சவாய் காந்தர்வா பீம்சென் விழா, யக்சா (திருவிழா), சப்தக் இசை விழா, பஞ்சம் நிஷாத்துக்கான ஆரோகி, ஐடிசி நிறுவனத்தின் சங்கீத ஆராய்ச்சி அமைப்பின் சங்கீத சம்மேளன்ம், மேரு, நெதர்லாந்து நடிகை, ஹேம மாலினி வழங்கிய ஜெய ஸ்மிருதி, நுண்கலைகள் கோயில், பில்வரா சுர் சங்கம், இந்திய நடிப்புக் கலைக்கான சங்கம், டி.என். கிருஷ்ணன் அறக்கட்டளை, தில்லி சர்வதேச கலை விழா, வங்காள இசை அறக்கட்டளை, டோவர் லேன் இசை மாநாடு போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும் என்ற தொலைக்காட்சியிலும் இவரது இசை ஒளிபரப்பப்பட்டது.. இவர் தனது சகோதரி இராகினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார்.  
இவர் கௌசிகி சக்ரவர்த்தியால் உருவாக்கப்பட்ட இந்தியாவின் முதல் அனைத்து பெண் இந்திய பாரம்பரிய இசைக்குழுவான சாகியின் ஒரு பகுதியாவார். உலகெங்கிலும் உள்ள பல்வேறு வகைகளை இணைக்கும் ஒரு இணைவு இசைக்குழுவான 'இன்ஸ்ட்ரிங்ஸ்' இன் ஒரு பகுதியாவார்.
# நந்தினி சங்கர்

## விருதுகள் & மரியாதை

2007இல் சங்கீதா பண்டிட் லால்மணி மிஸ்ரா கிஷோர் ஆதிதா விருதினைப் பெற்றுள்ளார். இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார் 2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்" என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.
# நந்தினி சங்கர்

## விமர்சனங்கள்

"நந்தினி, தனது உள்ளுணர்வு மற்றும் தொழில்நுட்ப உதவியுடன் மிகப்பெரிய செயதிறனை நிகழ்த்திக் காட்டினார்."
# சங்கீதா சங்கர்

முனைவர் **சங்கீதா சங்கர்** (Sangeeta Shankar) இவர் இந்துஸ்தானி பாரம்பரிய இசையை நிகழ்த்தும் இந்திய வயலின் கலைஞர் ஆவார். இவர் தற்போது மும்பையில் வசிக்கிறார்.  
மக்கள் பெரும்பாலும் இவரது இசையை "பாடும் வயலின்" என்று குறிப்பிடுகிறார்கள். இவர் தென்னிந்தியாவைச் சேர்ந்த வயலின் இசைக் கலைஞர் டி. என். கிருட்டிணனின் உறவினர் ஆவார். மேலும், வயலின் கலைஞர்கள் இராகினி சங்கர் மற்றும் நந்தினி சங்கர் இவரது மகள்கள் ஆவர்.
# சங்கீதா சங்கர்

## கல்வி

சங்கீதா சங்கர் வாரணாசி இந்து பல்கலைக்கழகத்தில் இசையில் பட்டம் பெற்றுள்ளார்.
# சங்கீதா சங்கர்

## பயிற்சி

சங்கீத சங்கர், என்.ராஜம் மற்றும் டி.எஸ்.சுப்பிரமணியன் ஆகியோருக்கு இசைக் குடும்பத்தில் வாரணாசியில் பிறந்தார். சங்கீதா தனது தாயின் பயிற்சியின் கீழ் இந்துஸ்தானி இசையில் மிகச் சிறிய வயதிலேயே தனது பயிற்சியைத் தொடங்கினார்.
# சங்கீதா சங்கர்

## தொழில்

இவர் முதலில் 8 வயதில் ஒரு தொலைக்காட்சி நிகழ்ச்சியின் மூலம் தனது இசை நிகழ்ச்சியைத் தொடங்கினார். இவர் தனது 13 வயதில் தனது தாயுடன் நிகழ்ச்சிகளுக்கு உடன்சென்று அவருடன் இணைந்து இசை நிகழ்ச்சிகளை நிகழ்த்தினார். பின்னர், இவர் தனது 16 வயதில் ஒரு தனி இசை நிகழ்ச்சிகளை வழங்கினார். 1984-85ஆம் ஆண்டில், சங்கீதா சங்கர் வாரணாசியில் 'அபிநவ்' என்றழைக்கப்படும் இளம் இசைக்கலைஞர்களின் விழா ஒன்றையும் ஏற்பாடு செய்திருந்தார். இவர் இந்தியாவின் பல்வேறு மாநிலங்கள் மற்றும் மாகாணங்களில் மட்டுமல்லாமல், உலகெங்கிலும் உள்ள பல நாடுகளிலும் இசை நிகழ்ச்சிகளை நிகழ்த்துகிறார். 'கயாக்கி ஆங்' என்ற ஒருவகை வயலின் வாசிப்பராவார். சங்கீதா உலகம் முழுவதும் மற்றும் இந்தியா முழுவதும் ஏராளமான இடங்களில் இசை நிகழ்ச்சிகளை நிகழ்த்தியுள்ளார். இவர் ஐரோப்பாவின் பல்வேறு நாடுகளில் நிகழ்த்தியுள்ளார். அமெரிக்கா மற்றும் கனடாவில் விரிவாக சுற்றுப்பயணம் செய்துள்ளார். மேலும் உருசியா, ஆலந்து, ஜப்பான், சிங்கப்பூர் போன்ற நாடுகளில் தனது பெயரை நிலை நாட்டினார்.
# சங்கீதா சங்கர்

## பணிகள்

2000 ஆம் ஆண்டில் 'சுவர் சாதனா' என்ற பெயரில் 26 அத்தியாயங்களைக் கொண்ட ஒரு தொலைக்காட்சித் தொடரையும் இவர் உருவாக்கினார். இந்தத் தொடர் மக்களிடையே இந்திய பாரம்பரிய இசை குறித்த விழிப்புணர்வை ஏற்படுத்துவதற்காக உருவாக்கப்பட்டது. அதன் சிறப்பம்சங்கள் சுவாரஸ்யமான கதை வடிவம் மற்றும் மாதுரி தீட்சித், ஜாவேத் அக்தர், சாகீர் உசைன், பிர்ஜு மகாராஜ், ஜக்ஜித் சிங், நௌசாத், அமோல் பலேகர், பங்கஜ் உதாஸ், யுக்தா முகி, கனக் ரெலே, சுரேஷ் வாட்கர், என். ராஜம், சாதனா சர்கம், சங்கர் மகாதேவன், அனு கபூர், வீணா சகசுரபுதே, போன்ற பல்வேறு முக்கிய பிரபலங்களின் பங்கு இருந்தன.  
தற்போது, *லெஜண்டரி லெகஸி பிரமோஷன்ஸ் பிரைவேட் லிமிடெட்* என்ற இசை நிறுவனத்தின் இயக்குநராகவும், மற்றும் நிறுவனராகவும் உள்ளார். இது சிறந்த பாரம்பரிய இசையின் களஞ்சியத்தையும் பிற பிரத்யேக தயாரிப்புகளையும் கொண்டுள்ளது.
# சங்கீதா சங்கர்

## கற்பித்தல் பணி

தற்போது, சர்வதேச *விஸ்லிங் வூட்ஸ்* என்ற நிறுவனத்தின் மூலம் குரல் கலாச்சாரம் மற்றும் இசைப் பயிற்சியினை அளித்தும், வருங்கால திரைப்பட இயக்குநர்களுக்கு கற்பித்தும் வருகிறார். 'மிலாப்' என்ற கல்வித் திட்டத்தில் இவர் பணியாற்றி வருகிறார். இது மதிப்புகள் மற்றும் கலாச்சாரத்தைப் பற்றி குழந்தைகளுக்குக் கற்பிப்பதை நோக்கமாகக் கொண்டுள்ளது. மேலும் மனிதகுலத்தின் மத்தியில் மகிழ்ச்சி, அன்பு மற்றும் அமைதி ஆகியவற்றின் சூழலைக் கற்பிப்பதை நோக்கமாகக் கொண்டுள்ளது.
# யமகா சிக்னஸ் ரே இசட்

**யமகா சிக்னஸ் ரே இசட்** என்பது யமகா நிறுவனத்தின் குவியுந்து ஆகும். இது 113 சிசி திறனுடைய குவியுந்தாகும்.
# யமகா சிக்னஸ் ரே இசட்

## தொழில்நுட்பம் மற்றும் வசதிகள்

- ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும்.
- 15.5 லிட்டர் கொள்ளளவு கொண்ட அமருமிடத்திற்கு அடியில் சேமிப்பகத்தினைக் கொண்டுள்ளது.
- பெட்ரோல் வால்வும் அமருடமிடத்திற்கு அடியில் அமைந்துள்ளது.
- கைப்பேசிகள் சார்ஜர் செய்யும் உபகரணம் தேவைப்பட்டால் இணைத்துக் கொள்ளும் வகையில் வழங்கப்படுகிறது.
- எரிபொருள் அளவு காட்டும் கருவி, வேகம் காட்டும் கருவி ஆகியவை அனலாக் வடிவில் உள்ளன.  
யமகா சிக்னஸ் ரே இசட், யமகா சிக்னஸ் ரே இசட்ஆர், யமகா சிக்னஸ் ரே இசட் ஆர் 125 என மூன்று வகையான மாறுபட்ட குவியுந்துகளை யமகா நிறுவனம் வெளியிட்டுள்ளது.
# யமகா சிக்னஸ் ரே இசட்

## நிறங்கள்

- ரீகல் சிகப்பு
- நிலவு வெண்மை (Moon Walk White)
- உண்மையான நீலம் (True Blue)
- நிழலிடா நீலம்(Astral Blue)
# என். இராஜம்

**என்.ராஜம்** (N. Rajam) (பிறப்பு: 1938) இவர் இந்துஸ்தானிய பாரம்பரிய இசையை நிகழ்த்தும் இந்திய வயலின் கலைஞராவார். பனாரசு இந்து பல்கலைக்கழகத்தில் இசை பேராசிரியராக இருந்த இவர், இறுதியில் துறைத் தலைவராகவும், பல்கலைக்கழகத்தின் நிகழ்த்துக் கலைகளின் கலை பீடத்தின் தலைவராகவும் ஆனார்.  
இந்தியாவின் இசை, நடனம் மற்றும் நாடகத்திற்கான தேசிய அகாதடமியான சங்கீத நாடக அகாதமி, இவருக்கு சங்கீத நாடக அகாதமி கூட்டாளர் என்ற நடிப்பு கலைகளில் மிக உயர்ந்த கௌரவம் வழங்கியது.
# என். இராஜம்

## ஆரம்பகால வாழ்க்கை மற்றும் பயிற்சி

என்.ராஜம் 1938 இல் சென்னையில் ஒரு இசைக் குடும்பத்தில் பிறந்தார். இவரது தந்தை, வித்வான் ஏ. நாராயண ஐயர் கருநாடக இசையின் நன்கு அறியப்பட்டவர். இவரது சகோதரர் டி.என்.கிருட்டிணனும் புகழ் பெற்ற வயலின் கலைஞர் ஆவார். ராஜம் தனது தந்தையின் கீழ் கர்நாடக இசையில் தனது ஆரம்ப பயிற்சியைத் தொடங்கினார். பின்னர், இவர் முசிரி சுப்பிரமணிய ஐயரின் கீழ் பயிற்சியினைத் தொடர்ந்தார். மேலும், பாடகர் ஓம்கார்நாத் தாக்கூரிடமிருந்து இராக வளர்ச்சியைக் கற்றுக்கொண்டார்.  
இவருக்கு ஒன்பது வயதாகும்போது, கச்சேரிகள் மற்றும் வானொலி நிகழ்ச்சிகளில் இசை நிகழ்ச்சிகளை நிகழ்த்தத் தொடங்கினார். இவருக்கு 13 வயதாக இருந்தபோது பாரத ரத்னா ம. ச. சுப்புலட்சுமி அவர்களுடன் சுற்றுப்பயணம் செல்ல ஒரு வாய்ப்பும் கிடைத்தது. ராஜம் இந்திய அரசிடமிருந்து பத்மசிறீ மற்றும் பத்ம பூசண் என்ற மதிப்புமிக்க பட்டங்களை பெற்றார். ராஜம் மதிப்புமிக்க விருதுகளைப் பெற்றுள்ளார்.
# என். இராஜம்

## நிகழ்த்தும் தொழில்

இவரது தந்தை ஏ.நாராயண ஐயரின் வழிகாட்டுதலின் கீழ், ராஜம் *கயாகி ஆங்* (குரல் நடை) என்பதை உருவாக்கினார். ராஜம் உலகம் முழுவதும் மற்றும் இந்தியா முழுவதும் ஏராளமான இடங்களில் தனது இசை நிகச்சிகளை நிகழ்த்தியுள்ளார். ராஜம் கிட்டத்தட்ட 40 ஆண்டுகளாக பனாரஸ் இந்து பல்கலைக்கழகத்தில் நிகழ்த்து கலை பீடத்தில் இசை பேராசிரியராக இருந்தார். இவர் இப்பல்கலைகழகத்தின் துறைத் தலைவராகவும், கல்லூரியின் தலைவராகவும் இருந்துள்ளார்.  
முனைவர் என் ராஜம்,புனேவில் 2015 ஆம் ஆண்டில், தனது மகள் சங்கீதா சங்கர் மற்றும் பேத்திகள் ராகினி சங்கர் மற்றும் நந்தினி சங்கர் ஆகியோடுடன் சேர்ந்து 500-க்கும் மேற்பட்ட வலுவான கூட்டத்தில் ஒரு இசை நிகழ்ச்சியினை நிகழ்த்தினார். 1984ஆம் ஆண்டு இந்திய அரசு இவரது இசைப் பணியைப் பாராட்டி இவருக்கு பத்மஸ்ரீ விருதினை வழங்கியது. 2004ஆம் ஆண்டு இந்திய அரசு இவரது இசைப் பணியைப் பாராட்டி இவருக்கு பத்ம பூசண் விருதினை வழங்கியது. 2004இல் புட்டராஜா சன்மானம் பெற்றார். இந்தியாவின் புனேவிலுள்ள கலை மற்றும் இசை அறக்கட்டளை வழங்கிய புனே பண்டிட் விருது இவருக்கு கிடைத்தது. 2012இல் சங்கீத நாடக அகாதமி கூட்டாளர் (அகாதமி ரத்னா) என்ற கௌரவம் வழங்கப்பட்டது. 2018இல் டானா ரிரி விருது வழங்கப்பட்டது.
# கலா ராம்நாத்

**கலா ராம்நாத்** (Kala Ramnath) இவர் ஓர் இந்தியவைச் சேர்ந்த பாரம்பரிய வயலின் கலைஞர் ஆவார் . இவர் மேவதி கரனாவைச் சேர்ந்தவர் ஆவார் இவருக்கு 2016 ஆம் ஆண்டில் சங்கீத நாடக அகாதமி புரஸ்காரம், 2008 ல் இராட்டிரிய குமார கந்தர்வ சம்மன் மற்றும் 1999 இல் பண்டிட் ஜஸ்ராஜ் கௌரவ் புரஸ்காரம் போன்ற விருதுகள் வழங்கப்பட்டது.
# கலா ராம்நாத்

## ஆரம்ப கால வாழ்க்கை

இந்தியாவின் தென்னிந்திய மாநிலமான தமிழ்நாட்டின் சென்னையில் மாலதி மற்றும் டி. என் மணி என்பவர்களுக்கு முதல் குழந்தையாக கலா ராம்நாத் பிறந்தார். கலா ராம்நாத் வயலின் கலைஞர்களான டி. என். கிருஷ்ணன் மற்றும் என்.ராஜம் ஆகியோரை உள்ளடக்கிய ஒரு குடும்பத்தில் பிறந்தார். இவரது தந்தை, டி. என். மணி இந்திய திரைப்பட இசையில் தனது பங்களிப்புகளுக்கு பெயர் பெற்றவர் ஆவார்.  
இரண்டரை வயதில், கலா ராம்நாத் வயலின் மற்றும் குரல் பயிற்சிக்கு தனது தாத்தா நாராயணய ஐயரிடம் பயிற்சி பெறத் தொடங்கினார். இவர் தனது குடும்பத்தில் ஏழாவது தலைமுறை வயலின் கலைஞர்களின் தொடக்கத்தைக் குறிக்கிறார். இவரது தாத்தா இனிப்புகள் மற்றும் மிட்டாய்களை வழங்குவதன் மூலம் பயிற்சிக்கு ஊக்கம் கொடுத்தார் என்று கூறப்படுகிறது. இவர் 14 வயதிலிருந்தே தனது அத்தையின் இசை நிகழ்ச்சியில் உடன் பங்கேற்றார். பதினைந்து ஆண்டுகளாக இவர் மேவதி பாடகர் பண்டிட் ஜஸ்ராஜுவிடம் கற்றுக் கொண்டார்.
# கலா ராம்நாத்

## நிகழ்த்தும் தொழில்

சிட்னி ஓபரா ஹவுஸ், லண்டனின் ராணி எலிசபெத் ஹால் மற்றும் நியூயார்க்கின் கார்னகி ஹால் உள்ளிட்ட சில முக்கிய இசை விழாக்களிலும், உலகெங்கிலும் உள்ள மிகவும் மதிப்புமிக்க அரங்குகளிலும் கலா ராம்நாத் தனது இசை நிகழ்ச்சிகளை நிகழ்த்தியுள்ளார். மேற்கத்திய பாரம்பரியம், ஜாஸ், ஃபிளமெங்கோ மற்றும் பாரம்பரிய ஆப்பிரிக்க இசையின் கூறுகளை உள்ளடக்கிய உலகெங்கிலும் உள்ள பல்வேறு வகைகளைச் சேர்ந்த புகழ்பெற்ற கலைஞர்களுடன் இவர் இசை கூட்டணிகளை உருவாக்கியுள்ளார்.  
கலா ராம்நாத் லண்டன் சிம்பொனி மற்றும் லண்டன் பில்ஹார்மோனிக் போன்ற இசைக்குழுக்களில் பணிபுரியவும் பரிசோதனை செய்யவும் விரும்பும் கலைஞர் ஆவார். கை எகார்ட், எட்கர் மேயர், பெலா ஃப்ளெக், டெர்ரி போஸியோ, அப்போஸ் கோசிமோவ், அயர்டோ மோரேரா, ஜியோவானி ஹிடல்கோ மற்றும் ராக் லெஜண்ட் ரே மன்சாரெக் உள்ளிட்ட கலைஞர்களுடன் இவர் பணியாற்றியுள்ளார். 'ராகா ஆப்பிரிக்கா', 'குளோபல் கான்வெர்சேசன்' மற்றும் சமீபத்தில் 'எலமென்ட்ஸ்' அனைத்தும் கலா ராம்நாத் தனது சக உலக இசைக் கலைஞர்களுடன் இணைந்து நிறுவிய இசைக்குழுக்கள் ஆகும்.  
ஹாலிவுட் படங்களின் பின்னணி இசைகளிலும் கலா ராம்நாத் ஈடுபட்டுள்ளார். அவற்றில் குறிப்பிடத்தக்கவை ஜேம்ஸ் நியூட்டன் ஹோவர்ட் மற்றும் ஜார்ஜ் அகோக்னி போன்ற இசையமைப்பாளர்களுடன் பிளட் டயமண்ட் என்ற திரப்படத்தில் பணியாற்றியது ஆகும்.
# கலா ராம்நாத்

## கற்பித்தல் தொழில்

கலா ராம்நாத் தொடர்ந்து உலகம் முழுவதும் விரிவுரைகள் மற்றும் பட்டறைகளை நடத்துகிறார். நெதர்லாந்தில் உள்ள ரோட்டர்டாம் கன்சர்வேட்டரி ஆஃப் மியூசிக், ஜெர்மனியில் கீசென் பல்கலைக்கழகம் மற்றும் நியூயார்க்கில் உள்ள கார்னகி ஹால் உடன் இணைந்து வெயில் நிறுவனம் போன்ற குறிப்பிடத் தகுந்த சில இடங்கள். இவர் தனது அடித்தளமான 'கலாசிறீ' வடிவத்தில் இசை மூலம் குறைந்த சலுகை பெற்ற மற்றும் நோய்வாய்ப்பட்ட குழந்தைகளின் வாழ்க்கையை வளப்படுத்த ஆர்வமாக உள்ளார்.
# கலா ராம்நாத்

## விருதுகள் மற்றும் அங்கீகாரங்கள்

காலா ராம்நாத்தின் இசையமைப்பு கிராமி விருது பெற்ற இசைத்தொகுப்பான "இன் 27 பீஸ்" என்ற இசைத்தொகுப்பில் இடம்பெற்றது. கிராமி பரிந்துரைக்கப்பட்ட இசைத்தொகுப்பான 'மைல்ஸ் ஃப்ரம் இந்தியாவில்' ஒரு சிறப்பு கலைஞராகப் பணியாற்றினார். மதிப்புமிக்க 'சாங்லைன்ஸ்' என்ற இதழ் உலகின் ஐம்பது சிறந்த இசைக்கலைஞர்களில் ஒருவராக அங்கீகரித்தது.
# ஜீ தெலுங்கு

**ஜீ தெலுங்கு** என்பது ஜீ என்டர்டெய்ன்மென்ட் நிறுவனத்தால் மே 18, 2005 அன்று ஆரம்பிக்கப்பட்ட தெலுங்கு மொழித் தொலைக்காட்சி சேவை ஆகும். இது ஜீ என்டர்டெய்ன்மென்ட் மற்றும் எசெல் குழு நிறுவனங்களுக்கு சொந்தமானதாகும். இது ஹைதராபாத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது.  
இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.
# ஜீ கேரளம்

**ஜீ கேரளம்** என்பது ஜீ என்டர்டெய்ன்மென்ட் மற்றும் எசெல் குழும நிறுவனத்தால் நவம்பர் 26, 2018 அன்று ஆரம்பிக்கப்பட்ட மலையாள மொழி பொழுதுபோக்குத் தொலைக்காட்சி சேவை ஆகும். இது திருவனந்தபுரத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது. இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.
# ஞான யோகம் (நூல்)

ஞான யோகம் எனும் நூல் சுவாமி விவேகானந்தர் லண்டன், நியூயார்க், ப்ரூக்ளின் முதலிய இடங்களில் ஆற்றிய சொற்பொழிவுகள் மற்றும் 1895 ஆம் ஆண்டு அமெரிக்காவிலுள்ள ஆயிரம் தீவுப் பூங்காவில் அவர் இயற்றிய 'சன்னியாசி கீதம்' என்ற கவிதை இவற்றின் தொகுப்பாகும்.  
இந்த நூல் தமிழில் முதன் முதலாக 1985 -ஆம் ஆண்டு சென்னையில் உள்ள ஸ்ரீராமகிருஷ்ணா மடம் வெளியிட்டது.  
இந்த நூல் ஞானயோகத்தின் சிறப்பை, அதன் தேவையை, அதன் படிகளை, அனுபவங்களை, செயல்முறை பகுதிகளை விளக்குகிறது.
# ஞான யோகம் (நூல்)

## பொருளடக்கம்

1. மதத்தின் தேவை
1. மனிதனின் உண்மை இயல்பு
1. மாயையும் பொய்த் தோற்றமும்
1. மாயையும் கடவுள் தத்துவத்தின் வளர்ச்சியும்
1. மாயையும் சுதந்திரமும்
1. பரம்பொருளும் பிரபஞ்சமும்
1. எங்கும் இறைவன்
1. ஆன்ம அனுபூதி
1. பன்மையில் ஒருமை
1. ஆன்ம சுதந்திரம்
1. பிரபஞ்சம்:பேரண்டம்
1. பிரபஞ்சம்:சிற்றண்டம்
1. மரணமிலாப் பெருநிலை
1. ஆன்மா
1. ஆன்மா: அதன் தளையும் முக்தியும்
1. உண்மையான மனிதனும் தோன்றும் மனிதனும்
1. சன்னியாசி கீதம்
# ஞான யோகம் (நூல்)

## இவற்றையும் காண்க

விவேகானந்தர்  
இராமகிருஷ்ணர்  
உலகச் சமயங்களின் பாராளுமன்றம்  
இராமகிருஷ்ண மடம், சென்னை  
கர்ம யோகம் (நூல்)  
ராஜ யோகம் (நூல்)
# ராஜ யோகம் (நூல்)

ராஜயோகம் எனும் நூல் சுவாமி விவேகானந்தர் அமெரிக்காவிலுள்ள நியூயார்க்கில் நிகழ்த்திய வகுப்புச் சொற்பொழிவுகளின் தொகுப்பு ஆகும்.  
இந்நூல் பதஞ்சலியின் யோக நெறிகளை அடிப்படையாக கொண்டது.மனம், ஆழ்மனம், உணர்வறு மனம் ஆகியவற்றை பற்றியும்,யோக முறைகள் பற்றியும் விவரிக்கிறது.  
இந்த நூல் முதன்முதலாக 1935 - ஆம் ஆண்டில் சென்னையில் உள்ள ஸ்ரீராமகிருஷ்ண மடத்தால் வெளிடப்பட்டது.
# ராஜ யோகம் (நூல்)

## பொருளடக்கம்

1. முன்னுரை
1. முதற்படிகள்
1. பிராணன்
1. சித்துப் பிராணன்
1. சித்து பிராணனை கட்டுப்படுத்துதல்
1. பிரத்யாகாரமும் தாரணையும்
1. தியானமும் சமாதியும்
1. ராஜ யோகச் சுருக்கம்  
**பதஞ்சலி யோக சூத்திரங்கள்**
1. சமாதி பாதம்
1. சாதனை பாதம்
1. விபூதி பாதம்
1. கைவல்ய பாதம்
பிற்சேர்க்கை
# ராஜ யோகம் (நூல்)

## இவற்றையும் காண்க

விவேகானந்தர்  
இராமகிருஷ்ணர்  
உலகச் சமயங்களின் பாராளுமன்றம்  
இராமகிருஷ்ண மடம், சென்னை  
கர்ம யோகம் (நூல்)  
ஞான யோகம் (நூல்)
# விக்கிப்பீடியா:Statistics/weekly/23-Feb-2020
| 225 | பெரும்பாண்டியன்2 | 0 | 1 | 0 | 0 | 0 | 0 | 0 | 1 | 0 |  |
| 226 | 2401:4900:2345:A7FA:E059:60FA:99D6:523C | 0 | 1 | 0 | 0 | 0 | 0 | 0 | 1 | 114 |  |
| 227 | 2401:4900:265E:9962:0:35:18CC:D01 | 0 | 1 | 0 | 0 | 0 | 0 | 0 | 1 | 0 |  |
| 228 | திவ்யாகுணசேகரன் | 0 | 0 | 0 | 0 | 0 | 0 | 1 | 1 | 0 |  |
| 229 | Mohankumarbpt | 0 | 0 | 0 | 0 | 0 | 0 | 1 | 1 | 0 |  |
| 230 | 83.110.20.230 | 0 | 1 | 0 | 0 | 0 | 0 | 0 | 1 | 6 |  |
| 231 | Apsk78 | 0 | 1 | 0 | 0 | 0 | 0 | 0 | 1 | 0 |  |
| 232 | காளீஸ்வரன் | 0 | 1 | 0 | 0 | 0 | 0 | 0 | 1 | 497 |  |
| 233 | Uksharma3 | 0 | 1 | 0 | 0 | 0 | 0 | 0 | 1 | 0 |  |
| 234 | Whatsappsss | 0 | 1 | 0 | 0 | 0 | 0 | 0 | 1 | 803 |  |
| 235 | 2402:4000:1181:C58:2:2:E87E:202F | 0 | 1 | 0 | 0 | 0 | 0 | 0 | 1 | 0 |  |
| 236 | Selvasivagurunathan m | 0 | 1 | 0 | 0 | 0 | 0 | 0 | 1 | 0 | } |
# கௌரி ஜாக்

**கௌரி ஜாக்** (**Gauri Jog),** ஒரு கதக் நடனக் கலைஞர்; நடன இயக்குநர் மற்றும் சிகாகோவைச் சேர்ந்த ஆராய்ச்சி அறிஞர் ஆவார். இவர் கதக் நடனத்தை பயின்று வருகிறார். மேலும் லக்னோ மற்றும் ஜெய்ப்பூர் கரானாவின் நிபுணத்துவம் பெற்ற நடனக் கலைஞராக கருதப்படுகிறார். இவர், 1999 முதல் *இந்தியன் டான்ஸ் ஸ்கூல்* என்கிற நடனப்பள்ளியை நடத்தி வருகிறார்.
# கௌரி ஜாக்

## ஆரம்பகால வாழ்க்கை மற்றும் பின்னணி

கௌரி ஜாக் 1970 இல் நாக்பூரில் பிறந்தார். மேலும் லக்னோ கரானாவின் குரு மதன் பாண்டேவிடம் இருந்து தீவிரமான, பயிற்சியைப் பெற்றார். இவரது குரு, தாள அடிச்சுவடுகளையும் அதன் வரிசைமாற்றங்களையும் வலியுறுத்தினார். அபிநயம் கலைக்கு பெயர் பெற்ற ஜெய்ப்பூர் கரானாவின் லலிதா ஹர்தாஸிடமிருந்து கதக் நடனத்தையும் பயின்றார். மும்பையைச் சேர்ந்த மதுரிதா சாரங்கிடமிருந்தும் கற்றுக் கொண்டார்.  
இவர் தனது 5வது வயதில் நடனப் பயிற்சியைத் தொடங்கினார், மேலும் 7 வயதாக இருந்தபோது தனது முதல் அரங்கேற்றத்தைச் செய்தார். கௌரி ஜாக், நாக்பூர் பல்கலைக்கழகத்தில் அறிவியல் துறையில் உள்ள ஊட்டச்சத்து மற்றும் கல்வியில் பிரிவில் முதுகலைப் பட்டம் பெற்றார். பண்டிட் பிர்ஜு மகாராஜ் உட்பட இந்தியாவைச் சேர்ந்த பிரபல கதக் குருக்களின் ஏராளமான பட்டறைகளில் கலந்து கொண்டார். இவர் லக்னோ மற்றும் கதக்கின் ஜெய்ப்பூர் கரானா ஆகியவற்றின் கலவையைப் பயிற்சி செய்கிறார்.  
இவரது, திறமை, நல்ல கல்வி பின்னணி மற்றும் கற்பிப்பதில் ஆர்வம் ஆகியவை வெற்றிகரமான நடன கலைஞராகவும், நடன இயக்குனராகவும், நடனப் பள்ளியின் இயக்குநராகவும் இருக்க உதவியது என்று குறிப்பிட்டுள்ளார்.
# கௌரி ஜாக்

## நடனப்பள்ளி

கதக் நடனம் மூலம் உடல் ஆரோக்கியத்தை மேம்படுத்துவதற்கும், இந்தியாவின் வளமான கலாச்சார பாரம்பரியத்தை கற்றுக்கொள்வதற்கும் இ.ஐ.என் 26-3110772 உடன் ஐ.ஆர்.எஸ் பிரிவு 501 (3) (சி) இன் கீழ் கௌரி ஜாக் உருவாக்கிய ஒரு தொண்டு நிறுவனம் *இந்தியன் டான்ஸ் ஸ்கூல்* என அழைக்கப்படும் நடனப்பள்ளி ஆகும். இது, 1999இல், தொடங்கப்பட்டது. இங்கு, ஆயிரத்துக்கும் மேற்பட்ட மாணவர்களுக்கு அடிப்படை நடன பயிற்சி, இந்திய நாட்டுப்புற நடனம், கதக், பரதநாட்டியம் மற்றும் குச்சுபுடி போன்றவற்றில் பயிற்சி அளித்துள்ளது. தேவைப்படும் மாணவர்களுக்கு இப்பள்ளி இலவச கதக் நடனக் கல்வியை வழங்குகிறது. மேலும், இப்பள்ளி ஆன்லைன் கதக் கல்வியையும் வழங்குகிறது. 1999 முதல் கௌரி ஜாக் மற்றும் அவரது குழுவினர் வட அமெரிக்கா மற்றும் இந்தியாவில் 325 க்கும் மேற்பட்ட நடன நிகழ்ச்சிகளை நிகழ்த்தியுள்ளனர்.
# கௌரி ஜாக்

## படைப்புகள்

இவரது படைப்புகளில் கிருஷ்ணா லீலா, சகுந்தலா, ஜான்சி கி ராணி, கதக் யாத்திரை, கிழக்கும், மேற்கும் சந்திக்கிறது, தீ - உமிழும் கதை போன்றவை குறிப்பிடத்தகுந்தவை ஆகும். கதக் நடனத்தில் உள்ள தொழில்நுட்ப கூறுகள் மூலம் பாரம்பரியமான "கதை சொல்லும் கலை" யை இவர் உயிர்ப்பிக்கிறார். சில பாலிவுட் நடன அசைவுகள் மற்றும் யோகாவை கதக்கில் இணைப்பதற்கான அவரது தனித்துவமான அணுகுமுறையின் காரணமாக, குறிப்பாக இளைய தலைமுறையினரிடையே இவர் மிகவும் பிரபலமாக உள்ளார். அதே நேரத்தில் பாரம்பரியத்தின் எல்லைகளை கடக்காமல் பார்த்துக்கொள்கிறார். கதக் நடனத்தை, ஃபிளமெங்கோ, பரதநாட்டியம், ஒடிஸி, மெக்ஸிகன் மற்றும் அமெரிக்கன் பாலே ஆகியவற்றுடன் இணைக்கும் அவரது சோதனைகள் பல பாராட்டுகளைப் பெற்றுள்ளன.
# ஐஸ்வர்யா வித்யா ரகுநாத்

**ஐஸ்வர்யா வித்யா ரகுநாத்** (Aishwarya Vidhya Raghunath) இவர் ஓர் கர்நாடக இசை பாடகர் ஆவார். இவர் இந்தியாவில் முன்னணி மற்றும் பிரபலமான இளம் இசை இசைக்கலைஞர்களில் ஒருவர் ஆவார். இசைக் கலைஞர்களின் குடும்பத்தைச் சேர்ந்த ஐஸ்வர்யா தனது மூன்று வயதில் இசை உலகில் அடியெடுத்து வைத்தார். இவர் அகில இந்திய வானொலி மற்றும் தூர்தர்ஷனின் "ஏ" தர கலைஞர் ஆவார். 2008-2010 ஆண்டுகளுக்கு இடையில் ஐஸ்வர்யாவுக்கு இந்திய அரசின் கலாச்சார அமைச்சகம் சார்பில் உதவித்தொகை வழங்கப்பட்டது. ஐஸ்வர்யா எழுதுவதில் மிகுந்த ஆர்வம் காட்டியதன் மூலம், கட்டுரைகளையும் எழுதி வெவ்வேறு பத்திரிகைகளில் பங்களித்துள்ளார்.